stanford-oval/wikipedia huggingface dataset:
Grenadier
Muut henkilöt > Setsuna Ōmido

Setsuna Ōmido yrittää valloittaa maailman apunaan tappaja Kaizan Doushi. Hän on myös käynyt revolverikoulutuksen niin kuin Rushuna Tendokin.
HMS Formidable (1898)

| HMS Formidable |
| --- | --- |
 HMS Formidable

Aluksen vaiheet
Rakentaja:  Portsmouthin telakka
Kölinlasku:  21. maaliskuuta 1898
Laskettu vesille:  17. marraskuuta 1898
Palveluskäyttöön:  10. lokakuuta 1901
Poistui palveluskäytöstä:  uponnut Saksan keisarikunnan laivaston sukellusveneen SM U-24 torpedoimana 1. tammikuuta 1915
Tekniset tiedot
Uppouma:  14 921 t (kuormattu) 16 059 t (max)
Pituus:  125 m (vesiraja) 131,60 m (kokonaispituus)
Leveys:  23 m
Syväys:  8,15 m
Koneteho:  15 500 ihp
Nopeus:  18 solmua
Miehistöä:  780
Aseistus
Aseistus:  4 × BL 12" Mk IX -tykkiä kaksoistykkitorneissa 12 × BL 6" Mk VII -tykkiä yksiputkisina asennuksina 16 × QF 12 naulan 12 cwt laivatykkiä yksiputkisina asennuksina 6 × QF 3 naulan Hotchkiss-tykkiä yksiputkisina asennuksina 2 × Maxim-konekivääriä 4 × 18" torpedoputkea
HMS Formidable oli Britannian kuninkaallisen laivaston Formidable-luokan taistelulaiva.
Valmistus

Alus tilattiin osana vuosien 1897-1898 laivasto-ohjelmaa Portsmouthin telakalta, missä köli laskettiin 21. maaliskuuta 1898. Alus laskettiin vesille 17. marraskuuta 1898 ja valmistui syyskuussa 1901.
Palvelus

Alus palveli Välimeren laivastossa 1901-1908. Vuonna 1909 tehdyn huollon jälkeen alus palveli lähinnä Kotilaivastossa vuoteen 1912, jolloin se liitettiin 5. taistelulaivueeseen. Varhain aamulla 1. tammikuuta 1915 alukseen osui torpedo. Toinen torpedo osui noin kolme varttia myöhemmin upottaen aluksen.
HPM

HPM (engl. High Power Microwave) tarkoittaa suurtehoista mikroaaltoa. HPM-ase tarkoittaa mikroaaltoalueen asetta, joka lähettää mikroaaltoalueen erittäin suuritehoisen, mutta erittäin lyhytkestoisen sähkömagneettisen pulssin tai pulsseja.
HPM-ase on elektroniikan vastainen ase, siis tärkeä nykyaikaista asevoimaa vastaan. HPM-ase tuhoaa herkän eletroniikan lähellä asetta ja häiritsee tietokoneiden ohjelmistoja kauempaa. Jälkimmäinen johtuu muun muassa siitä, että pulssin muoto on hyvin lähellä tietokoneen sisäisiä pulsseja. Tietokone menee siis "sekaisin" HPM-pulssista.
HPM:n kehityspolku on ollut tutkien lähettimien tehojen jatkuva kasvu 1930-luvulta alkaen. Kun samalla elektroniikan herkkyys on koko ajan kasvanut mikropiiritekniikan kehittyessä (komponenttikoon pienentyessä mikropiirillä), on muodostunut tilanne, jossa tietyn tehoisilla lähettimillä saadaan tuhoava vaikutus tietyn herkkyyden omaavaan elektroniikkaan tietyltä etäisyydeltä.
HPM-pulssi saadaan aikaiseksi periaatteessa räjäyttämällä sähköinen kela kasaan, jolloin se luo suuren virtapiikin.[lähde? ]selvennä Tämänkokoinen laite olisi salkkukokoa. Toinen tapa on rakentaa erityisiä HPM-generaattoreita. Tällöin saadaan jatkuva pulssivirta, mutta vastaavasti laite on erittäin suuri.
HPM-pulssitehossa puhutaan gigawateista ja tuhoavana etäisyytenä metreistä kilometreihin. Toisin kuin EMP, HPM-ase on täsmävaikutteinen. Räjähdyttämällä tuotettu HPM-pulssi vaikuttaa suppealla alueella ja HPM-generaattori perustuu keskeisesti suuntaavaan antenniin. HPM:n käyttökynnys on em. syystä paljon pienempi kuin EMP:n, joka vaatii normaalisti ydinaseen käyttöä.
HPM:ltä voidaan suojautua, mutta samat välineet eivät toimi sitä vastaan kuin esimerkiksi EMP:iä tai salamaa (LEMP) vastaan.
Julkisuudessa on esitetty, että Yhdysvalloilla olisi ollut jo vuoden 1991 Persianlahden sodassa risteilyohjuksen taistelukärkenä ko. tyyppinen ase. Neuvostoliitto oli ilmeisesti myös HPM-aseen ensimmäisiä kehittelijöitä. Kranaattiin mahtuva HPM-ase on jo mahdollisuuksien rajoissa.
Aiheesta muualla

USA:n Federation of American Scientists'n HPM-sivu (Arkistoitu – Internet Archive)
Frozen (albumi)

| Frozen Sentenced |
| --- | --- | --- |

Studioalbumin tiedot
 Äänitetty : Woodhouse-studiolla Saksan Hagenissa toukokuussa 1998
 Julkaistu: 15. heinäkuuta 1998
 Tuottaja(t): Waldemar Sorychta
 Tyylilaji: goottimetalli
 Kesto: 48.58
 Levy-yhtiö: Century Media
Muut kannet
 Digipak-version kansikuva bonusraidoilla.
Listasijoitukset
  Suomen virallinen lista: 3.
Sentencedin muut julkaisut
| Greatest Kills 1997 | Frozen 1998 | Crimson 2000 |
Frozen on metalliyhtye Sentencedin viides studioalbumi. Se julkaistiin Century Media -levy-yhtiön kautta vuonna 1998, ja sijoittui Suomen virallisella albumilistalla parhaimmillaan kolmanneksi. Albumi oli basisti Sami Kukkohovin ensimmäinen yhtyeessä.
Myöhemmin vuonna 1998 Century Media julkaisi albumista rajoitetun digipak-version, joka sisältää alkuperäisen painoksen kappaleiden lisäksi neljä cover-kappaletta: "Creep" (Radiohead), "Digging the Grave" (Faith No More), "I Wanna Be Somebody" (W.A.S.P.) ja "The House of the Rising Sun" (The Animals). Samat kappaleet ovat myös albumin uusintapainoksessa.
Albumin kappaleet ovat sanoituksiltaan Sentencedille tuttua melankoliaa, ja itsemurha on keskeinen aihe myös tällä levyllä. Kappaleen ”The Suicider” sanoittajaksi merkitty The Serial Self-Killer on yhtyeen kitaristi Sami Lopakka.
Kappaleen "For the Love I Bear" väliosassa kuullaan Laihialan röyhtäys, ja soolokitaristi Miika Tenkulan tyhjien kaljakorien soittoa.[vanhentunut linkki]
Kappaleet

Kaamos – 1.33 (instrumentaali, säv. Tenkula, Sentenced)
Farewell – 3.44 (säv. Laihiala, Sentenced, san. Laihiala)
Dead Leaves – 5.26 (säv. Tenkula, Sentenced, san. Lopakka)
For the Love I Bear – 3.28 (säv. Tenkula, Sentenced, san. Laihiala)
One With Misery – 3.36 (säv. Laihiala, Sentenced, san. Laihiala)
The Suicider – 3.43 (säv. Tenkula, Sentenced, san. Lopakka)
The Rain Comes Falling Down – 6.18 (säv. Tenkula, Sentenced, san. Lopakka)
Grave Sweet Grave – 3.11 (säv. Tenkula, Sentenced, san. Lopakka)
Burn – 2.46 (säv. Tenkula, Sentenced, san. Lopakka)
Drown Together – 5.08 (säv. Tenkula, Sentenced, san. Lopakka)
Let Go (The Last Chapter) – 4.24 (säv. Tenkula, Sentenced, san. Lopakka)
Mourn – 4.44 (instrumentaali, säv. Tenkula, Sentenced)
Kappaleet > Rajoitettu painos

The Suicider – 3.43 (säv. Tenkula, Sentenced, san. The Serial Self-Killer)
Dead Leaves – 5.26 (säv. Tenkula, Sentenced, san. Lopakka)
For the Love I Bear – 3.28 (säv. Tenkula, Sentenced, san. Laihiala)
Creep – 3.53 (säv. ja san. Yorke, J. Greenwood, O'Brien, C. Greenwood)
Digging the Grave – 2.57 (säv. ja san. Patton, Bordin, Bottum, Gould)
Kaamos – 1.32 (instrumentaali, säv. Tenkula, Sentenced)
Farewell – 3.44 (säv. Laihiala, Sentenced, san. Laihiala)
One With Misery – 3.35 (säv. Laihiala, Sentenced, san. Laihiala)
Grave Sweet Grave – 3.55 (säv. Tenkula, Sentenced, san. Lopakka)
Burn – 2.46 (säv. Tenkula, Sentenced, san. Lopakka)
Drown Together – 5.09 (säv. Tenkula, Sentenced, san. Lopakka)
Let Go (The Last Chapter) – 4.25 (säv. Tenkula, Sentenced, san. Lopakka)
The Rain Comes Falling Down – 6.17 (säv. Tenkula, Sentenced, san. Lopakka)
Mourn – 4.43 (instrumentaali, säv. Tenkula, Sentenced)
I Wanna Be Somebody – 3.30 (säv. ja san. Lawless)
House of the Rising Sun (2,6 ‰) – 4.07 (sov. Price)
Kokoonpano

Sami Kukkohovi – basso, taustalaulu
Ville Laihiala – lead- ja taustalaulu, akustinen kitara
Sami Lopakka – kitara, taustalaulu, akustinen kitara
Vesa Ranta – rummut, taustalaulu
Miika Tenkula – soolokitara, taustalaulu, akustinen kitara, koskettimet, murina kappaleessa "Burn"
Kokoonpano > Vierailijat

Birgit Zacher – naislaulu
Waldemar Sorychta – kosketinsoittimet
Aiheesta muualla

Albumin sanoitukset Sentencedin virallisella sivustolla (englanniksi)
Frozen Suomen virallisella listalla
Albumi Frozen Encyclopaedia Metallum -sivustolla (englanniksi)
Frozen (albumi) Discogsissa. (englanniksi)
Sentenced
| --- | --- |
Studioalbumit:   Shadows of the Past  North from Here  Amok  Down  Frozen  Crimson  The Cold White Light  The Funeral Album 
Minialbumit:   The Trooper  Love & Death 
Kokoelmat:   Greatest Kills  Manifesto of Sentenced 
Singlet:   Killing Me, Killing You  No One There  Routasydän  Ever-Frost 
DVD:t:  Buried Alive
HMS Foxhound (1909)

| HMS Foxhound |
| --- | --- |


Aluksen vaiheet
Rakentaja:  John Brown and Company, Clydebank
Kölinlasku:  1. huhtikuuta 1909
Laskettu vesille:  11. joulukuuta 1909
Palveluskäyttöön:  syyskuu 1910
Loppuvaihe:  myyty romutettavaksi 1. marraskuuta 1921
Tekniset tiedot
Uppouma:  945 t (normaali) noin 1 100 t (max)
Pituus:  84 m
Leveys:  8,5 m
Syväys:  3,0 m
Koneteho:  12 500 ihp
Nopeus:  27 solmua
Miehistöä:  96
Aseistus
Aseistus:  1 × BL 4"/L40 Mk VIII -tykki 3 × QF 12 naulan 12 cwt -laivatykkiä 1 × QF 3 naulan Hotchkiss -tykki 2 × 21" (533 mm) torpedoputkea
HMS Foxhound oli Britannian kuninkaallisen laivaston Beagle-luokan hävittäjä, joka palveli ensimmäisessä maailmansodassa.
Valmistus

Alus tilattiin osana vuosien 1908-1909 laivasto-ohjelmaa John Brown and Companyltä Clydebankistä, missä köli laskettiin 1. huhtikuuta 1909. Alus laskettiin vesille vielä samana vuonna 11. joulukuuta ja valmistui syyskuussa 1910.
Palvelus

Valmistuttuaan alus liitettiin 1. hävittäjälaivueeseen, josta se siirrettiin 5. hävittäjälaivueeseen vuonna 1911. Laivueen mukana alus siirtyi Välimerelle, jossa se oli edelleen ensimmäisen maailmansodan puhjetessa. Alus myytiin 1. marraskuuta 1921 romutettavaksi.
Illi Broman

Jimi Sumén ja Dreams-yhtye. Kuvassa vasemmalta: Jouko "Jimi" Sumén, Veijo Naakka ja Markku "Illi" Broman.
Markku Helge Ilmari "Illi" Broman (s. 2. syyskuuta 1957 Imatra) on suomalainen muusikko, säveltäjä ja multi-instrumentalisti.
Broman aloitti uransa sessiomuusikkona. Vuonna 1977 hän sijoittui Wiemäri-band yhtyeensä kanssa Rockin SM-kilpailuissa kolmanneksi. Saman vuoden kilpailun voitti Jimi Sumén, jonka yhtyeeseen Broman pian liittyi. Kaksikko soitti hetkellisesti myös Maukka Perusjätkän yhtyeessä.
Vuonna 1982 Poko Rekords julkaisi Bromanilta sooloalbumin I'm Right, joka edustaa tyyliltään uuden aallon syntikkapoppia. Broman soitti levyllä itse kaikki instrumentit, hoiti lauluosuudet sekä tuotti ja miksasi albumin. Levystä ei kuitenkaan tullut myyntimenestystä.
Broman on soittanut muun muassa Albert Järvisen, Dave Lindholmin, Maukka Perusjätkän ja Hasse Wallin yhtyeissä. Hän on toiminut myös äänittäjänä, tuottajana, miksaajana ja roudarina. Lisäksi Broman on säveltänyt klassista ja elokuvamusiikkia esimerkiksi nimillä Illi Broman Symphonyorchestra ja Rio Swinging Quintet. Hän on toiminut myös Kotiteollisuuden lavateknikkona.
Diskografia > Albumit

I'm Right (1982, Poko Rekords PÄLP 29)
Yekaterinburg (nimellä Illi Broman Symphonyorchestra) (2010, IBSO)
Diskografia > Singlet

"Golden Beat" (1981, Poko Rekords PIS 079)
"On The Roof" (nimellä Rio Swinging Quintet) (2011, IBSO)
Diskografia > EP:t

Silver Dream (1983, Poko Rekords SILVER 1)
Aiheesta muualla

Illi Broman Discogs-sivustolla
Illicium floridanum

| Illicium floridanum |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Austrobaileyales
Heimo::  Palsamiköynnöskasvit Schisandraceae   (Tähtianiskasvit Illiciaceae)
Suku::  Tähtianikset Illicium
Laji::  floridanum
Kaksiosainen nimi
 Illicium floridanum  Ellis 
Katso myös
   Illicium floridanum Wikispeciesissä   Illicium floridanum Commonsissa 
Infobox OKNimi-testi OKIUCN-testi OK: 
Illicium floridanum on tähtianisten (Illicium) sukuun kuuluva kasvilaji.
Ulkonäkö

Illicium floridanum on ainavihanta pensas tai pieni puu. Se kasvaa tyypillisesti noin metriä korkeaksi.  Sen lehdet ovat nahkeat, pehmeät ja kiiltäväpintaiset. Lehtilapa on 5–15 cm pitkä ja 2–6 cm leveä. Murskatut lehdet tuoksuvat anikselta. Kukka on punainen ja noin 5 cm leveä.
Levinneisyys

Illicium floridanum kasvaa luontaisena Pohjois-Amerikan kaakkoisosissa Floridasta Louisianaan.  Se suosii kosteita rotkoja ja jyrkänteitä. Floridassa kasvi on uhanalainen ja sen vuoksi rauhoitettu.[lähde? ]
Käyttö

Illicium floridanumia voidaan viljellä koristekasvina USDA-vyöhykkeillä 7–10. Se viihtyy niin varjossa kuin täydessä auringossakin ja on vaatimaton kasvualustan suhteen. Kuivina kausina se vaatii kuitenkin lisäkastelua. Kasvi on myrkyllinen eikä sen hedelmiä siten voi käyttää ruoanlaitossa kuten samaan sukuun kuuluvan rusotähtianiksen (Illicium verum).
Aiheesta muualla

ITIS (englanniksi)
Gary Cooperin filmografia

Tämä on luettelo Gary Cooperin filmografiasta ja radioesiintymisistä.
Lyhytelokuvat

| Lyhytelokuvat> Vuosi | Lyhytelokuvat> Suomenkielinen nimi | Lyhytelokuvat> Alkuperäinen nimi | Lyhytelokuvat> Rooli |
| --- | --- | --- | --- |
| 1926 |  | Lightnin’ Wins | Tom Harding |
| 1931 |  | The Stolen Jools | toimittaja |
| 1932 |  | The Voice of Hollywood No. 13 (Second Series) | oma itsensä |
| 1933 |  | Hollywood on Parade No. A-13 | oma itsensä |
| 1934 |  | Hollywood on Parade No. B-6 | oma itsensä |
| 1934 |  | Star Night at the Cocoanut Grove | oma itsensä |
| 1935 |  | La Fiesta de Santa Barbara | oma itsensä |
| 1949 |  | Snow Carnival | kertoja |
Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jakson nimi / jaksojen määrä | Televisio>  |
| --- | --- | --- | --- | --- | --- |
| 1953–1957 |  | The Ed Sullivan Show | oma itsensä |  3 jaksoa 6. tuotantokauden 21. jakso (1953)   9. tuotantokauden 14. jakso (1955)   10. tuotantokauden 41. jakso (1957)  |  |
| 1958 |  | The Jack Benny Program | oma itsensä | ”Gary Cooper Show” |  |
| 1959 | Ajanvietettä amerikkalaisittain | 11. tuotantokauden 24. jakso | oma itsensä |  |  |
| 1961 |  | Project XX | juontaja / kertoja | ”The Real West” |  |
Radio

| Radioesiintymisiä> Vuosi | Radioesiintymisiä> Radiokuunnelma | Radioesiintymisiä> Rooli | Radioesiintymisiä> Jakson nimi / jaksojen määrä | Radioesiintymisiä>  |
| --- | --- | --- | --- | --- |
| 1933 | The Fleischmann’s Yeast Hour | George Curtis | 23. marraskuuta 1933 lähetetty jakso |  |
| 1935–1951 | Lux Radio Theater | useita |  11 jaksoa ”The Prince Chap” (1935), roolina William Peyton   ”The Virginian” (1936), roolina Virginialainen   ”Mr. Deeds Goes to Town” (1937), roolina Longfellow Deeds   ”The Prisoner of Shark Island” (1938), roolina tohtori Samuel Alexander Mudd   ”The Westerner” (1940), roolina Cole Harden   ”North West Mounted Police” (1942), roolina Dusty Rivers   ”The Pride of the Yankees” (1943), roolina Henry Louis ”Lou” Gehrig   ”The Story of Dr. Wassell” (1944), roolina tohtori Corydon McAlmont Wassell   ”Casanova Brown” (1944), roolina Casanova ”Cas” Q. Brown   ”For Whom the Bell Tolls” (1945), roolina Robert Jordan   ”Movietime U.S.A.” (1951), roolina kapteeni Quincy Wyatt (osiossa Distant Drums)  |  |
| 1939–1942 | The Gulf Screen Guild Theatre | useita |  5 jaksoa 23. huhtikuuta 1939 lähetetty jakso, ei roolia; oma itsensä   8. lokakuuta 1939 lähetetty jakso, roolina kertoja   9. maaliskuuta 1941 lähetetty jakso, ei roolia; oma itsensä   ”Meet John Doe” (1941), roolina John Willoughby, ”John Doe”   ”Sergeant York” (1942), roolina Alvin Cullum York  |  |
| 1942 | CBS Looks at Hollywood | Robert Jordan / oma itsensä | vuonna 1942 lähetetty erikoisradio-ohjelma |  |
| 1943–1945 | The Lady Esther Screen Guild Theatre | useita |  3 jaksoa “Tennessee Johnson” (1943), roolina Andrew Johnson “A Farewell to Arms” (1944), roolina luutnantti Frederic Henry “Along Came Jones” (1945), roolina Melody Jones  |  |
| 1947 | Philco Radio Time | cowboy | 1. lokakuuta 1947 lähetetty jakso |  |
| 1947–1949 | Family Theater | juontaja |  3 jaksoa ”God and a Red Scooter” (1947)   “Their Only Son” (1948)   ”Throw Your Heart in the Ring” (1949)  |  |
| 1949 | Screen Directors Playhouse | Henry Louis ”Lou” Gehrig | ”The Pride of the Yankees” |  |
| 1951 | The Big Show | luutnantti Frederic Henry | 28. tammikuuta 1951 lähetetty jakso |  |
| 1951 | Shooting Gallery | kertoja | ”Program #3” |  |
| 1961 | Friar’s Club Annual Testimonial Dinner | kertoja | 8. tammikuuta 1961 lähetetty erikoisradio-ohjelma |  |
| 1961 | The Mitch Miller Show | kertoja | 29. heinäkuuta 1961 lähetetty jakso |  |
Hollannin Grand Prix 1975

Hollannin Grand Prix 1975 oli Formula 1 -sarjan osakilpailu, joka ajettiin 27. heinäkuuta Zandvoortin radalla. Kilpailun voitti James Hunt, jolle voitto oli kauden ensimmäinen.
Tulokset

| Sija | Nro | Kuljettaja | Talli | Kierroksia | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 24 |  James Hunt | Hesketh-Ford | 75 | 1.46.57,40 | 3 | 9 |
| 2 | 12 |  Niki Lauda | Ferrari | 75 | + 1,06 | 1 | 6 |
| 3 | 11 |  Clay Regazzoni | Ferrari | 75 | + 55,06 | 2 | 4 |
| 4 | 7 |  Carlos Reutemann | Brabham-Ford | 74 | + 1 Kierros | 5 | 3 |
| 5 | 8 |  Carlos Pace | Brabham-Ford | 74 | + 1 Kierros | 9 | 2 |
| 6 | 16 |  Tom Pryce | Shadow-Ford | 74 | + 1 Kierros | 12 | 1 |
| 7 | 23 |  Tony Brise | Hill-Ford | 74 | + 1 Kierros | 7 |   |
| 8 | 28 |  Mark Donohue | Penske-Ford | 74 | + 1 Kierros | 18 |   |
| 9 | 4 |  Patrick Depailler | Tyrrell-Ford | 73 | + 2 Kierrosta | 13 |   |
| 10 | 31 |  Gijs van Lennep | Ensign-Ford | 71 | + 4 Kierrosta | 22 |   |
| 11 | 30 |  Wilson Fittipaldi | Fittipaldi-Ford | 71 | + 4 Kierrosta | 24 |   |
| 12 | 20 |  Ian Scheckter | Williams-Ford | 70 | + 5 Kierrosta | 19 |   |
| 13 | 22 |  Alan Jones | Hill-Ford | 70 | + 5 Kierrosta | 17 |   |
| 14 | 10 |  Lella Lombardi | March-Ford | 70 | + 5 Kierrosta | 23 |   |
| 15 | 5 |  Ronnie Peterson | Lotus-Ford | 69 | Polttoaine loppui | 16 |   |
| 16 | 3 |  Jody Scheckter | Tyrrell-Ford | 67 | Moottori | 4 |   |
| Kesk. | 21 |  Jacques Laffite | Williams-Ford | 64 | Moottori | 15 |   |
| Kesk. | 2 |  Jochen Mass | McLaren-Ford | 61 | Onnettomuus | 8 |   |
| Kesk. | 17 |  Jean-Pierre Jarier | Shadow-Ford | 44 | Rengas | 10 |   |
| Kesk. | 18 |  John Watson | Surtees-Ford | 43 | Värinä | 14 |   |
| Kesk. | 1 |  Emerson Fittipaldi | McLaren-Ford | 40 | Engine | 6 |   |
| Kesk. | 14 |  Bob Evans | BRM | 23 | Tasauspyörästö | 20 |   |
| Kesk. | 6 |  Jacky Ickx | Lotus-Ford | 6 | Moottori | 21 |   |
| Kesk. | 9 |  Vittorio Brambilla | March-Ford | 0 | Jousitus | 11 |   |
| DNQ | 35 |  Hiroshi Fushida | Maki-Ford |   | Karsiutui |   |   |
Lähde:
Muuta

Paalupaikka: Niki Lauda
Nopein kierros: Niki Lauda - 1.21,54 kierroksella 55
Ainoa Hesketh-tallin voitto
Google Glass

Google Glass (GLΛSS)
Google Glass Explorer Edition
Google Glassin prototyyppi kesäkuussa 2012
Google Glass (työnimi Project Glass) on Googlen kehityksessä ollut puettava tietokone älylasien muodossa.
Laseilla voi soittaa puheluja ja lähettää viestejä, sekä navigoida. Niillä pystyy ottamaan myös valokuvia ja videota. Lasien graafisena käyttöliittymänä toimii 1,3 -tuumainen (3 cm) lasinen näyttö, joka on suunniteltu häiritsemään muuta toimintaa mahdollisimman vähän. Laseille on mahdollista antaa äänikomentoja.
Lasit pohjautuvat Android-käyttöjärjestelmään. Lasien kanssa yhteensopivat niin kutsutut glassware-sovellukset voivat lähettää tietoa laitteesta ulospäin ja sisäänpäin laitteeseen. Esimerkiksi Gmail sopii yhteen lasien kanssa.
Google esitteli lasit ensimmäisen kerran huhtikuussa 2012. Lasit tulivat myyntiin vuonna 2014. Tammikuussa 2015 Google ilmoitti lopettavansa lasien myynnin.
Vastaanotto

Google Glassin vastaanotto oli hyvin vaihtelevaa. Lokakuussa 2012 yhdysvaltalainen aikakauslehti Time nimesi Google Glassin vuoden 2012 parhaaksi keksinnöksi.
Lasit herättivät monenlaisia huolia. Esiin nousi esimerkiksi pelko suoraan käyttäjän silmille lähetettävistä mainoksista. Google kuitenkin ilmoitti, etteivät lasien sovellukset tule sisältämään mainoksia. Käytännön mahdollisia muutoksia tulevaisuudessa on Googlen mukaan "liian aikaista spekuloida".
Lasien on epäilty myös uhkaavan ihmisten yksityisyyttä, sillä niillä voi ottaa julkisesti kuvia tai videoita muiden läsnäolijoiden huomaamatta. Kahdeksan Yhdysvaltain kongressin jäsentä ilmaisivat huolensa lasien vaikutuksesta ihmisten yksityisyyteen lähettämällä Googlen toimitusjohtaja Larry Pagelle listan kysymyksiä. Google Glassin tuotejohtaja Steve Lee vastasi kysymyksiin julkisesti ja ilmoitti, että Google on noudattanut lasien kanssa kaikkia yksityisyyttä ja tietosuojaa koskevia säädöksiä.
Aiheesta muualla

Wikimedia Commonsissa on kuvia tai muita tiedostoja aiheesta .
Project Glass Google+-sivustolla
ICNIRP

ICNIRP (International Commission on Non-Ionizing Radiation Protection)  eli Kansainvälinen ionisoimatonta säteilyä käsittelevä suojelutoimikunta on Saksassa vuonna 1992 perustettu tieteellinen yhdistys. Sen on perustanut Kansainvälisen säteilysuojeluyhdistys (IRPA) edistämään ionisoimattomalta säteilyltä suojautumista ihmisten ja ympäristön hyväksi. Järjestöllä on tässä aihepiirissä tunnustetun NGO-organisaation asema Maailman terveysjärjestön (WHO) ja Kansainvälisen työjärjestön (ILO) piirissä.
Yhdistys koostuu enintään 14-jäsenisestä toimikunnasta, jonka jäsenet ovat edellisen toimikunnan valitsemia. Toimikunta valitsee itselleen 25 ulkoista tutkimusalan neuvonantajaa ja sillä on apunaan Saksan Münchenissä sijaitseva kaksijäseninen tieteellinen sihteeristö, joka suorittaa hallinnollisia, tieteellisiä ja tiedotustehtäviä sekä vastaa yhdistyksen yhteiskuntasuhteista.
ICNIRP perustettiin jatkamaan Kansainvälisen säteilysuojeluyhdistyksen (IRPA) asettaman kansainvälisen inonisoimattoman säteilyn komitean (INIRC) työtä.
Toiminta

ICNIRP toimii Kansainvälisessä sähköisten ja magneettisten kenttien hankkeessa (International EMF Project), jonka muina osallistujatahoina ovat Maailman terveysjärjestö WHO, WHO:n kansainvälinen syöväntutkimuskeskus IARC, YK:n ympäristöohjelma UNEP, Kansainvälinen työjärjestö ILO, Kansainvälinen telekommunikaatiounioni ITU, Euroopan komissio, Kansainvälinen sähkötekninen komissio IEC sekä Pohjois-Atlantin puolustusliitto NATO
Aiheesta muualla

Electromagnetic fields and public health (2007) (englanniksi) (who.int)
Gregorio Agós

Gregorio Agós Muruzabal (8. kesäkuuta 1913 – 8. syyskuuta 2001) oli uruguaylainen koripalloilija. Hän kilpaili vuoden 1936 kesäolympialaisissa Berliinissä ja kuului siellä kuudenneksi sijoittuneeseen Uruguayn miesten joukkueeseen.
Ifianassa

Ifianassa (m.kreik. Ίφιάνασσα) oli kreikkalaisessa mytologiassa useamman eri naishahmon nimi.
Agamemnonin tytär

Ifianassa oli Homeroksen mukaan yksi kolmesta Agamemnonin tyttärestä, joista Agamemnon tarjoutui antamaan Akhilleuksen valita itselleen puolison, jos tämä vain suostuisi alkamaan taistella taas troijalaisia vastaan. Mahdollisesti kyseessä on sama hahmo kuin Ifigeneia, mutta asian tekee hämäräksi se, ettei Homeros tunne tämän uhraamista eikä myöskään tämän kreikkalaisissa tragedioissa näkyvästi esiintyvää sisarta, Elektraa.
Proitoksen tytär

Ifianassa oli mainadi ja yksi Proitoksen ja joko Anteian tai Stheneboian kolmesta tyttärestä. Melampus paransi hänet hulluudestaan ja sai palkkiokseen kolmanneksen Argoksesta.
Endymionin puoliso

Ifianassa oli Endymionin puoliso, joka synnytti tälle Aitoloksen.
Nereidi

Ifianassa oli yksi nereideistä.
Google Drive

| Google Drive |
| --- | --- |


Verkkosivusto:  Verkkosivut
Tyyppi:  pilvitallennus
Omistaja:  Google
Luonut:  Google
Avattu:  25. huhtikuuta 2012
Google Drive on Googlen tarjoama pilvitallennuspalvelu, johon sisältyy 15 gigatavua ilmaista tallennustilaa. Palveluun on liitetty Googlen aiempi Google Docs -palvelu.
Historia

Google Drive julkistettiin 25. huhtikuuta 2012. Samalla Google Docs muutettiin Google Driveksi. Suomen alueella palvelu alkoi toimia 26. maaliskuuta.